ΓΡΑΠΤΗ ΕΡΩΤΗΣΗ E-3432/01

υποβολή: Ioannis Marnos (PPE-DE) προς την Επιτροπή

(21 Δεκεμβρίου 2001)

Θέμα: Σχέσεις Ε.Ε. — Αιθιοπίας

Σύμφωνα με ανακοίνωση της αιθιοπικής κυβέρνησης, το διάστημα 23-26 Νοεμβρίου 2001 τετραμελής αντιπροσωπία του Οργανισμού Ζαχάρεως της Αιθιοπίας (Ethiopian Sugar Industry Support Centre) ήρθε στις Βρυξέλλες προκειμένου να έχει επαφές μεπηρεσιακούς παράγοντες της Γενικής Δ/νσης Γεωργίας και της Γενικής Δ/νσης Εμπορίου της Ευρωπαϊκής Επιτροπής.

Στόχος της αιθιοπικής αντιπροσωπίας είναι να επισημοποιηθεί η ένταξη της χώρας αυτής στην Κοινοτική πρωτοβουλία Everything But Arms μαζί με άλλες οκτώ λιγότερο ανεπτυγμένες χώρες, ούτως ώστε οι χώρες αυτές να μπορούν για τα επόμενα 9 χρόνια να πωλούν στην Ένωση τη ζάχαρη που παράγουν εισπράττοντας προτιμησιακή εγγυημένη τιμή. Έχειπολογισθεί από τις αιθιοπικές αρχές ότι μέχρι τον Ιούνιο του 2002 η Αιθιοπία θα εισπράξει 7,5 εκατ. δολάρια από την Ε.Ε., ενώ αν δοκίμαζε να πουλήσει την παραγωγή της στην ελεύθερη αγορά τα έσοδά της θα περιορίζονταν μόλις στα 2 εκατ. δολάρια.

Αξίζει να σημειωθεί ότι η Ένωση είναι ο μεγαλύτερος παραγωγός ζάχαρης παγκοσμίως, ενώ χώρες μέλη, όπως η Ελλάδα, που παράγουν αξιοσημείωτες ποσότητες πολύ καλής ποιοτικώς ζάχαρης θα νιώσουν τους κλυδωνισμούς της Κοινοτικής αυτής πρωτοβουλίας. Η Ε.Ε. είναι αμετακίνητα προσανατολισμένη — και σωστά — στην ενίσχυση των λιγότερο ανεπτυγμένων χωρών, εξασφαλίζοντάς τους προνομιακή μεταχείριση για τα προϊόντα τους. Εντούτοις, κάποιες απ' αυτές τις χώρες, όπως η Αιθιοπία, αρνούνται πεισματικά να άρουν τις δυσμενείς συνέπειες των ολοκληρωτικών καθεστώτων που τους είχαν επιβληθεί. Ιδιαίτερα για τη χώρα αυτή έχει παρατηρηθεί μια ιδιαίτερα δύσκαμπτη πολιτική αναστροφής των συνεπειών του κομμουνιστικού καθεστώτος του Μενγκίστου το οποίο είχε οδηγήσει στη μαζική δήμευση των περιουσιών πολλών Κοινοτικώνπηκόων (Ιταλών, Γάλλων, Ελλήνων κ.ά.) που διαβιούσαν σ' αυτήν. Μέχρι σήμερα καμία κίνηση απόδοσης των περιουσιών αυτών στους νομίμους κατόχους τους δεν έχειπάρξει, ενώ τώρα η Ε.Ε. εμφανίζεται πρόθυμη να βοηθήσει, για άλλη μια φορά, αυτή τη χώρα.

Έθεσαν οι αξωματούχοι της Επιτροπής στους επισήμους από την Αιθιοπία το θέμα της επιστροφής των δημευθεισών περιουσιών των Κοινοτικώνπηκόων· Θα συνδέσει η Επιτροπή την ενίσχυση προς την Αιθιοπία με συγκεκριμένα βήματα εκ μέρους της για τη μερική έστω άρση της δήμευσης των περιουσιακών στοιχείων Κοινοτικώνπηκόων, η οποία συνεχίζεται παρά τηνποτιθέμενη ανατροπή του κομμουνιστικού καθεστώτος·

Απάντηση του κ. Nielson εξ ονόματος της Επιτροπής

(25 Ιανουαρίου 2002)

Η Επιτροπή δεν έχει θέσει τα τελευταία χρόνια το ζήτημα της επιστροφής των δημευθεισών περιουσιών των κοινοτικώνπηκόων στις αρχές της Αιθιοπίας, ούτε η χορήγηση της κοινοτικής βοήθειας αποτέλεσε προϋπόθεση για την επιστροφή τους. Σύμφωνα μεφιστάμενες πρακτικές, αυτό είναι θέμα που πρέπει να αντιμετωπιστεί είτε σε διμερές επίπεδο, μεταξύ κρατών, είτε μεταξύ της αιθιοπικής δικαιοσύνης και των ενδιαφερομένων κοινοτικώνπηκόων.

Η Κοινότητα ωστόσο ανησυχεί ολοένα και περισσότερο για θέματα που αφορούν τη διακυβέρνηση, γενικά και η συμφωνία του Κοτονού προβλέπει σειρά οργάνων μέσω των οποίων είναι δυνατόν να ασκηθεί επιρροή στα πρότυπα διακυβέρνησης.

Στην περίπτωση της Αιθιοπίας, η Επιτροπή γνωρίζει τις συνεχείς ανεπάρκειες του δικαστικού συστήματος και σε άλλους τομείς της διακυβέρνησης και χορηγούνται αυξανόμενα ποσά κοινοτικής αναπτυξιακής βοήθειας για τη θεσμική ανάπτυξη της διακυβέρνησης, συμπεριλαμβανομένης — ειδικά — της νομικής και δικαστικής μεταρρύθμισης και της ενίσχυσης του δικαστικού τομέα.